Imtella' April 23, 2021 Il-pandemija tal-COVID-19 mhux biss daret id-dinja kollha iżda wkoll issa laħqet il-Muntanja Everest. Raġel minn Norveġja li kien qed jixxabbat mal-Muntanja Everest ħareġ pożittiv għall-COVID-19. Dan biss ftit ġimgħat wara li l-muntanja reġgħet bdiet tilqa' x-xabbaturi. Ix-xabbatur Erlend Ness spiċċa ġie iżolat għal tmint iljieli fi sptar minħabba l-virus. Din l-aħbar hija daqqa ta' ħarta għan-Nepal, li jiddependi ħafna mid-dħul iġġenerat mill-attivitajiet fuq il-muntanja. Sa issa għadu mhux ċar minn fejn Erlend laqqat il-virus. Min-naħa tiegħu, qal li seta' kien aktar attent sabiex ma jimradx fosthom jaħsel aktar idu u jilbes il-maskra.